Държавен вестник, бр. 29, 2009 г., стр. 62

С Т Р .  62
Д Ъ Р Ж А В Е Н   В Е С Т Н И К
Б Р О Й  29
3. забранява наличието на нежелана суб-
станция или продукт във фуражите.
(2) Случаите по ал. 1 се прилагат, когато има
нова информация или на база на направена
преоценка на вече съществуваща информация,
която показва, че определената в приложение
№ 1 максимално допустима концентрация на
нежелана субстанция или продукт, което не е
посочено в него, представляват опасност за
здравето на животните или за здравето на хора-
та или за околната среда.
(3) Заповедта по ал. 1 незабавно се изпраща
за информация до Европейската комисия (ЕК)
и държавите—членки на Европейския съюз.
(4) Министърът отменя заповедта по ал. 1,
когато наложената мярка не бъде одобрена
от ЕК.
(5) Заповедта по ал. 1 се публикува в интер-
нет страницата на Министерството на земеде-
лието и храните.
Раздел III
Мерки при съмнение или надвишаване на мак-
симално допустимите концентрации на неже-
лани субстанции или продукти във фуражи
Чл. 6. (1) При съмнение или наличие на до-
казателства за съдържание във фуражите на
нежелани субстанции или продукти над макси-
мално допустимите концентрации, определени
в приложение № 1, тези фуражи не се допускат
на пазара и не се използват за хранене на про-
дуктивни животни.
(2) Националната ветеринарномедицинска
служба предприема мерки по Наредба № 119 от
2006 г. за мерките за контрол върху определени
субстанции и остатъци от тях в живи животни,
суровини и храни от животински произход, пред-
назначени за консумация от хора (ДВ, бр. 6 от
2007 г.) при наличие на доказателства или съм-
нения, че:
1. животните са изхранвани с фураж, който
съдържа нежелана субстанция или продукт над
максимално допустимите концентрации, посо-
чени в приложение № 1;
2. животните са изхранвани с фураж, който
съдържа нежелана субстанция или продукт, дос-
тигащи или надвишаващи праговите концент-
рации, посочени в приложение № 2;
3. нежелана субстанция или продукт са пре-
минали в суровини и/или храни от животин-
ски произход, предназначени за консумация
от хора.
Чл. 7. (1) Министерството на земеделието и
храните съобщава на ЕК и на другите държави
членки необходимата информация за източни-
ка на замърсяване на фуражите и взетите мер-
ки за намаляване на съдържанието или отстра-
няването на нежеланите субстанции и продук-
ти, предприети от операторите във фуражния
сектор и одобрени от компетентните органи.
(2) В случаите по ал. 1, когато е установен
сериозен риск за здравето на хората, живот-
ните и околната среда, информацията неза-
бавно  се изпраща чрез Националната служба
по зърното и фуражите до националната кон-
тактна точка в Министерството на земедели-
ето и храните.
(3) Министерството на земеделието и хра-
ните изпраща информацията по ал. 2 чрез Сис-
темата за бързо съобщаване за опасни храни и
фуражи на Главна дирекция “Здравеопазване и
защита на потребителите” в Европейската ко-
мисия в съответствие с чл. 50 на Регламент (ЕО)
№ 178/2002 на Европейския парламент и на
Съвета от 28 януари 2002 г. за установяване на
общите принципи и изисквания на законода-
телството в областта на храните, за създаване
на Европейски орган за безопасност на храните
и за определяне на процедури относно безопас-
ността на храните (ОВ, L 31/2002).
(4) Министерството на земеделието и хра-
ните, извън случаите по ал. 2, изпраща инфор-
мацията в рамките на годишния доклад по чл. 44
от Регламент (ЕО) № 882/2004 на Европейския
парламент и на Съвета от 29 април 2004 г. от-
носно официалния контрол, провеждан с цел
осигуряване на проверка на съответствието със
законодателството в областта на фуражите и
храните и правилата за опазване здравето на
животните и хуманното отношение към живот-
ните (ОВ, L 165/2004).
Допълнителни разпоредби
§ 1. По смисъла на тази наредба:
1. “Автентични фуражи” са фуражи, които
съответстват на данните, посочени в придру-
жаващите партидата документи.
2. “Дневна дажба” е общото количество фу-
ражи, изчислено при съдържание на влага 12 %,
което е необходимо средно на ден на едно жи-
вотно от определен вид, възрастова категория
и продуктивност за задоволяване на всичките
му потребности.
3. “Допълващи фуражи” са смеси от фуражи,
съдържащи висок процент от някои вещества,
които осигуряват дневната дажба само ако са
прибавени към други фуражи.
4. “Животни” са животински видове, обик-
новено хранени и отглеждани или консумира-
ни от хора, както и животински видове, живее-
щи на свобода, в случаите, когато те се хранят
с фуражи.
5. “Комбиниран фураж” е смес от фуражни
суровини, към които са прибавени или не фу-
ражни добавки, предназначен за хранене на
животни през устата, в качеството му на пълно-
ценен или допълващ фураж.
6. “Максимално допустима концентрация на
нежелана субстанция или продукт” е нормата,
определена в mg/kg (ppm), отнесени към масата
на фуража при 12 % влага и посочена в коло-
на 3 на приложение № 1.